‘અમારો ગુનો શું ?’ આ કાશ્મીરી પંડિતોના પ્રશ્નનો ઉત્તર છે કોઈ મુખ્યમંત્રી પાસે ? આ પ્રશ્ન તેમને આજે ૨૭ વર્ષ પછી પણ કનડી રહ્યો છે. તે રાત્રે શું થયું, તેનું સ્મરણ કરીએ, તો પણ આજે તેમના રૂંવાડાં ઊભાં થઈ જાય છે. ‘અમારા પેઢીથી રહેતા પડોશીઓ અમારા વેરી બની ગયા’, એવી તેમની ભાવના છે. 15 ઑગસ્ટને દિવસે ‘બ્લૅક આઉટ’, સિનેમાઘરોમાં સ્ત્રીઓને જવા પર પ્રતિબંધ ઇત્યાદિને કારણે સહજીવનની ખુલ્લી હવા રૂંધાવા લાગી હતી. અનંતનાગ અને અન્ય ઠેકાણોના મંદિરો તોડી પાડવામાં આવી રહ્યા હતા. મંદિરો, ઘરો, મઠ ઇત્યાદિને આગ ચાંપવામાં આવતી હતી. ૧૯ જાન્યુઆરી ૧૯૯૦ આ રાત્રિ જગત્નો અંતિમ દિવસ હોય, તે પ્રમાણે લાગતી હતી. કકડતી ઠંડીમાં પહેરેલા કપડે પંડિતો પોતાની પત્ની-બાળકો સાથે જીવ બચાવતા જમ્મુ ખાતે અને અન્ય સ્થાનોએ ગયા. અનેક વર્ષો તેમણે છાવણીઓમાં વીતાવ્યાં. તેમના કથળેલા જીવન વિશે કોઈપણ રાજકીય પક્ષને કાંઈ જ લેવા-દેવા નહોતા.